এইতো প্রেম
এইতো প্রেম হচ্ছে ২০১৫ সালে মুক্তিপ্রাপ্ত একটি বাংলাদেশী প্রণয়ধর্মী মুক্তিযুদ্ধভিত্তিক নাট্য চলচ্চিত্র। চলচ্চিত্রটির কাহিনী, চিত্রনাট্য, সংলাপ, গীত রচনা ও পরিচালনা করেছেন সোহেল আরমান। চলচ্চিত্রটিতে প্রধান চরিত্রে অভিনয় করেছেন শাকিব খান ও আফসানা আরা বিন্দু। এছাড়াও শহীদুজ্জামান সেলিম, অমিত হাসান, সৈয়দ হাসান ইমাম, রামেন্দু মজুমদার ও আফরোজা বানু সহ অন্যান্যরা বিভিন্ন গুরুত্বপূর্ণ ভূমিকায় অভিনয় করেছেন। চলচ্চিত্রটির সুর ও সঙ্গীতায়োজন করেছেন হাবিব ওয়াহিদ।